එම ප්‍රශ්නය මෙසේය.සිදුහත් කුමාරයා උපත ලැබුවේ කොසොල් රටට අයත් ශාක්‍ය ජනපදයේ අගනුවර වූ,1) දෙව්දහ නුවරය2) සැවැත් නුවරය3) කපිලවස්තු පුරය4) කිඹුල්වත් පුරයඑම පිළිතුරු අතුරින් නිවැරදි පිළිතුර තෝරන්නට තිබිණි.10 ශ්‍රේණිය බුද්ධ ධර්මය පොතේ සඳහන්ව ඇත්තේ ශාඛ්‍ය ජනපදයේ අගනුවර කපිලවස්තු පුර ලෙසිනි.කැලණිය විශ්ව විද්‍යාලයයේ පාලි හා බෞද්ධ අධ්‍යයන අංශයේ මහාචාර්ය සුමනපාල ගල්මංගොඩ මහතා පැවසුවේ කිඹුල්වත් නුවර කියනුයේ ද කපිලවස්තුපරයටම බවයි.කැලණිය විශ්ව විද්‍යාලයයේ පුරා විද්‍යා අධ්‍යයන අංශයේ මාහාචාර්ය ප්‍රිෂාන්ත ගුණවර්ධන මහතා කියනුයේ ද කපිලවස්තුපුර හා කිඹුල්වත් නුවර එකක් බවයි.නමුත්, විභාග කොමසාරිස් ජනරාල් ඩබ්ලිව් එම් එන් ජේ පුෂ්පකුමාර මහතා කියා ඇත්තේ."ප්‍රශ්න පත්‍රයක දෙනුයේ වඩාත්ම ගැලපෙන පිළිතුර තෝරන්නට බවත්, ළඟින් යන උත්තර කිහිපයක් තිබුණත් නිවැරදි පිළිතුරක් තිබෙන බවයි"(ලංකාදීප පුවත ආශ්‍රිතව)------------------------------------------------------------------------------------------------එතකොට මේ ලිපිතුරු දෙකම දැකලා ළමයි කලබල වීම ගැටලුවක් නැතිද.ළඟින් යන පිලිතුර තෝරන්න.1) පරාක්‍රම සමුද්‍රය පිහිටා ඇත්තේ පුලතිසිපුරද, පොලොන්නරුවේද.2) ඇතුගල තියෙන්නේ ඇතුගල්පුරද, කුරුණෑගලද.එක ප්‍රශ්ණයකට විසඳුම් දෙකක් ඇති විට එය හේතුවෙන් දෙගිඩියාවකින් පසුවන ළමුන්ට පිළිතුරක් තේරීම සඳහා ගතවන අමතර කාලය පොලීසියෙන්ද දෙන්නේ.පිළිතුරු දෙකක් දුටුවිට, එ දෙකම එක සමාන පිළිතුරු නිසා එය විය නොහැකි කියා සිතා වෙනත් තේරීම කරන ළමුන් නැතිද.